**ҚХА «Жаңғыру жолы» республикалық жастар қозғалысының**

**ОНЛАЙН-ЖОБАСЫ**

**«JASTAR JYLY - DAŃǴYL JOL!»**

Көптеген жастар ұзақ уақыт бойы қандай да бір идеяны ойластырып,бірақ оны қалай бастау керектігін білмей жүреді. Мұндай бастамаларды іске асыру үшін ақша, моральдық қолдау және тәжірибе керек. Енді сенде өз арманыңды іске асыруға мүмкіндік бар.

Біз сені өз идеяңды біздің жобамызда жүзеге асыруға шақырамыз. Егер сенің өз жобаң бар болса, бірақ сен неден және қашан бастауды білмесең, біз сені **дәл қазір** күтеміз.

Іс жүзінде өз жобаңды жүзеге асыра отырып, оны бүкілімен онлайн бөліс.

**Сені күтеді:**

* Жобалық менеджмент негіздеріне тегін оқыту;
* ҚХА мүшелері, ҚР Парламентінің Мәжіліс депутаттары, көрнекті мемлекеттік және қоғам қайраткерлері қатарынан **жетекшілер мен тәлімгерлердің көмегі;**
* Өз жобаңды жүзеге асыру жөнінде **іс-қимылдардың нақты алгоритмі;**
* Ұйымдастырушылардан **онлайн көмек** және сенің аймағыңдағы #ЖаңғыруЖолы штабтарында оффлайн кеңес;
* **ҚХА порталындағы жеке кабинет,** онда жасалған жұмыс нәтижелерімен бөлісе аласың.

**Сенен талап етіледі:**

Қоғамға пайдалы идея және оны жүзеге асыратын үлкен ынта.

**Бұл не болуы мүмкін?**

**1. Әлеуметтік жоба («Birlik» номинациясы).** Қоғамдағы кез келген саланы жақсартуға бағытталған жоба. Тақырыбы әртүрлі болуы мүмкін, басты мақсаты – жастар үшін жаңа мүмкіндіктер есігін ашу және әлеуметтік өсу үшін жағдайлар жасау.

**2.** **Еріктілердің жобасы («Jomart jan» номинациясы).** Қатысушылар мен реципиенттерді (көмек көрсетілетіндер) көптеп қамтумен еріктілік және қайырымдылық қызметті дамыту арқылы нақты әлеуметтік мәселелерді шешуге бағытталған жоба.

**3.** **Ақпараттық жоба («Shańyraq» номинациясы).** Жастар жылында іске асырылған ҚХА жастар қозғалысының бастамалары мен жобаларын әлеуметтік желілерде ақпараттық ілгерілетуге бағытталған жоба.

Жобаға қатысу – **ТЕГІН.**

Өтінім **2019 жылдың 15 наурызына дейін** қабылданады.

**Сенің жолың:**

1. **ҚХА порталында** 24/7 сағат қолжетімді нақты және әлеуметтік желілердегі аккаунты бар нақты поштаны көрсете отырып тіркелесің, ол арқылы сен барлық достарыңды өз жетістіктеріңмен және жобаны іске асыру нәтижелерімен таныстыра аласың.
2. **Өз жобаңды** ұйымдастырушылардың мекенжайына жібересің. Өтінімге жоба презентациясын PDF немесе Power Point форматында қоса беру қажет. Өтінімдерді қабылдау аяқталғаннан кейін сараптама комиссиясы конкурсқа одан әрі қатысу үшін материалдарды іріктеуді жүргізеді. Іріктеуден өтетін жобалар ұйымдастырушылардан электрондық пошта арқылы хабарлама алады (6 күнтізбелік күн ішінде).
3. Екі аптада бір рет Facebook немесе Instagram әлеуметтік желілерінде аралық нәтижелерді және жобаңыздың жүзеге асырылу қадамдарын сипаттайсыз, міндетті хэштегтер: #jangyrujoly #dangylzhol. Сонымен қатар ресми парақшаларды (AНК – assembly.kz, РЖҚ –@jangyrujoly) міндетті түрде пайдалану қажет. *МАҢЫЗДЫ - хэштегтерді көрсету міндетті болып табылады, себебі, ұйымдастырушылар солар арқылы жобаны жүзеге асыру барысын бақылайды.*
4. Екі аптада бір рет (кезеңділік өзгеруі мүмкін) сен **ұйымдастырушылардан хат алып отырасың,** онда біз жобаларды іске асыру туралы маңызды ақпаратты жіберетін боламыз. Мұнда сен ұсыныстарды, жаңа білім беру кейстерін, сондай-ақ жобаны іске асыру кезеңіндегі сенің белсенділігің туралы деректерді (қанша жарияланым орналастырдың және жалпы рейтингте қандай орындасың) алатын боласың.
5. **Қосымша консультацияларды** ұйымдастырушылардан және өз өңіріңдегі «Жаңғыру жолы» штабынан ала аласың.
6. 9 ай өткеннен кейін 2019 жылғы 1 қарашада барлық **қатысушылардың жалпы рейтингісі және конкурс жеңімпаздарын анықтау жүргізіледі.**

**Рейтинг деген не?**

Жобаның жүзеге асырылуына қарай әрбір қатысушыға ақпараттық сүйемелдеу (әлеуметтік желілердегі жарияланымдар, БАҚ материалдары және т.б.), өткізілетін іс-шаралармен қатысушылардың жалпы қамтылуы және белсенділіктің басқа да түрлері үшін балдар (1-ден 10-ға дейін) есептелетін болады. Рейтинг өлшемшарттары қатысушыларға қосымша жіберіледі.

**ЖЕҢІМПАЗДАР:**

Бас жүлделер екі жолмен анықталады:

* Әрбір үш номинацияда («Бұл не болуы мүмкін?» тармағын қараңыз) ұйымдастырушылардың барлық шарттарын орындаған, сондай-ақ рейтингте ең көп балл жинаған жеңімпаздар анықталады.
* Жобаның шарттарын орындаған барлық қатысушылар рейтингтегі ұпай саны мен орынға қарамастан, **жүлделерді рандом әдісімен** ұтып алу мүмкіндігіне ие болады. Тікелей эфирде ҚХА аккаунтында жобаның барлық шарттарын орындаған барша қатысушылар арасында кездейсоқ іріктеу әдісімен тағы 3 адам сәттілікке ие болады.

**Сіздерге табыс пен сәттілік тілейміз!**

***ҰЙЫМДАСТЫРУШЫЛАР:***

*Қазақстан халқы Ассамблеясы*

*ҚХА «Жаңғыру жолы» республикалық жастар қозғалысы*

*ҚР Президенті жанындағы «Қоғамдық келісім» республикалық мемлекеттік мекемесі*

*«Қазконтент» АҚ*